CELEX: 32011D0390
Language: lt
Date: 1309478400000
Title: 2011/390/BUSP: 2011 m. liepos 1 d. Politinio ir saugumo komiteto sprendimas EUMM/1/2011 dėl Europos Sąjungos stebėsenos misijos Gruzijoje (EUMM Georgia) vadovo skyrimo

2.7.2011   
            
            
               LT
            
            
               Europos Sąjungos oficialusis leidinys
            
            
               L 175/27
            
         POLITINIO IR SAUGUMO KOMITETO SPRENDIMAS EUMM/1/2011
   2011 m. liepos 1 d.
   dėl Europos Sąjungos stebėsenos misijos Gruzijoje (EUMM Georgia) vadovo skyrimo
   (2011/390/BUSP)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2008 m. rugsėjo 15 d. Tarybos bendruosius veiksmus 2008/736/BUSP dėl Europos Sąjungos stebėsenos misijos Gruzijoje (EUMM Georgia) (1), ypač į jų 10 straipsnio 2 dalį,
   kadangi:
   
               (1)
            
            
               2008 m. rugsėjo 15 d. Taryba priėmė Bendruosius veiksmus 2008/736/BUSP, kuriais įsteigiama Europos Sąjungos stebėsenos misija Gruzijoje (EUMM Georgia) (toliau – EUMM Georgia).
            
         
               (2)
            
            
               2010 m. rugpjūčio 12 d. Taryba priėmė Sprendimą 2010/452/BUSP (2), kuriuo EUMM Georgia įgaliojimų terminas pratęsiamas iki 2011 m. rugsėjo 14 d.
            
         
               (3)
            
            
               Pagal Sprendimo 2010/452/BUSP 10 straipsnio 1 dalį Politinis ir saugumo komitetas yra įgaliotas, remiantis Sutarties 38 straipsniu, priimti atitinkamus sprendimus EUMM Georgia misijos politinės kontrolės vykdymo ir strateginio vadovavimo jai tikslais, be kita ko, sprendimą dėl misijos vadovo skyrimo,
            
         PRIĖMĖ ŠĮ SPRENDIMĄ:
   1 straipsnis
   Andrzej TYSZKIEWICZ skiriamas Europos Sąjungos stebėsenos misijos Gruzijoje (EUMM Georgia) vadovu laikotarpiui nuo 2011 m. liepos 18 d. iki 2011 m. rugsėjo 14 d.
   2 straipsnis
   Panaikinamas 2010 m. rugsėjo 3 d. Politinio ir saugumo komiteto sprendimas EUMM Georgia/1/2010, kuriuo pratęsiamas Europos Sąjungos stebėsenos misijos Gruzijoje EUMM Georgia vadovo įgaliojimų terminas (3).
   3 straipsnis
   Šis sprendimas įsigalioja jo priėmimo dieną.
   
      Priimta Briuselyje 2011 m. liepos 1 d.
      
         
            Politinio ir saugumo komiteto vardu
         
         
            Pirmininkas
         
         O. SKOOG
      
   
   
      (1)  OL L 248, 2008 9 17, p. 26.
   
      (2)  OL L 213, 2010 8 13, p. 43.
   
      (3)  OL L 234, 2010 9 4, p. 16.